د قطر هېواد څخه د بشری مرستو دومه محموله شمال زون ته را ورسېده!* ورځ: سه شنبه نېټه: ۱۴۴۵/۱۱/۶ د قطر هېواد څخه (۵۰) پنځوس ټونه د خوراکی او غیر خوراکی توکو مرستې دومه محموله او ترڅنګ یې دوه (GMC) ډول امبولانس د بغلان ولایت سېلاب ځپلو لپاره د مزار شریف نړیوال هوایی ډګر کې د یاد هېواد د عملیاتی چارو کار پوه ښاغلی مشعل الحجری لخوا د افغانی سرې میاشتې پېښو ته د رسېدنې ادارې رئیس ښاغلی مولوی صاحب صالح محمد اخندزاده ته تسلیم شوه؛ دیادولو وړ ده چې د اخندزاده صاحب سره د شمال زون ریاست مسؤل ښاغلی قاری صاحب محمد یونس معصومی او د بلخ څانګې رئیس ښاغلی قاری عبدالله شهکار مل وو. همدارنګه نن شپه یاد مواد په بار وړونکی وسایطو کې ځای پر ځای او بغلان ولایت ته استول کیږی. والسلام #:د شمال زون د خپرونو عمومی مدیریت